Մավրիտանիա

Մավրիտանիան () ամբողջական անվանումը՝ Մավրիտանիայի Իսլամական Հանրապետություն (արաբերեն՝ الجمهورية الإسلامية الموريتانية‎‎), պետություն է Աֆրիկայի հյուսիս-արևմուտքում։ Արևմտյան ափերը ողողվում են Ատլանտյան օվկիանոսի ջրերով։ Ռելիեֆում տիրապետում են ընդարձակ հարթավայրերն ու սարավանդները։ Երկրի տարածքի 2/3-ն զբաղեցնում է Սահարա անապատը։ Երկրի Տարածքը՝ 1.030.700 կմ² է։ Բնակչությունը 2012 թվականին կազմել է 3.359.185 մարդ։

 Ընդհանուր տվյալներ 
Մշտական հոսք ունեցող գետեր չկան։ Բացառություն է միայն սահմանամերձ Սենեգալ գետը։ Բուսածածկույթը նոսր է, գերակշռում են չորասեր թփուտները, ատլանտյան ափամերձ գոտում՝ սավաննաները։ Ընդերքում կան երկաթի, պղնձի, վոլֆրամի պաշարներ։

 Պատմություն 
XI դարի կեսերին Մավրիտանիայի տարածքում ստեղծվել է Ալմորավյանների հզոր պետությունը, որն ընդգրկել է նաև Մարոկկոյի և Արևմտյան Ալժիրի տարածքները։ XV դարում մուտք են գործել եվրոպացիները՝ պարտուգալացիներ, իսպանացիներ, այնուհետև՝ հոլանդացիներ, անգլիացիներ, ֆրանսիացիներ։ 1920 թվականին երկիրը պաշտոնապես հայտարարվել է ֆրանսիական գաղութ՝ Ֆրանսիական Արևմտյան Աֆրիկայի կազմում։ Անկախություն է ձեռք բերել 1960 թ-ին։

 Տնտեսություն 
Բնակչությունը հիմնականում արաբներ ու բերբերներ են։ Խոշոր քաղաքներ են Նուակշոտը, Նուադիբուն, Կաեդին։
Բնակչության մեծ մասն զբաղվում է քոչվոր անասնապահությամբ։ Բուծում են խոշոր եղջերավոր կենդանիներ, ուղտ, ոչխար, այծ։ Ափամերձ գոտում զբաղվում են ձկնորսությամբ։ Գյուղատնտեսական գլխավոր մշակաբույսերն են կորեկը, սորգոն, եգիպտացորենը, բատատը, գետնանուշը, օազիսներում՝ փյունիկյան արմավենին։ 
Կան ձկան վերամշակման, շաքարի, ցեմենտի արտադրության, ալրաղաց ձեռնարկություններ։

 Վարչական բաժանում 
Մավրիտանիան բաժանված է 12 մարզերի և Նուակշոտ մայրաքաղաքային ինքնավար շրջանի։ Շրջաններն էլ իրենց հերթին բաժանվում են 44 մարզերի.

+№ՇրջանՎարչական կենտրոնՏարածք,կմ²Բնակչություն, (2000), մարդ.Խտություն,մարդ./կմ² 1 Ադրար Ատար 215 300 60 847 0,28 2 Ասսաբա Կիֆֆա 36 600 249 596 6,82 3 Բրակնա Ալեգ 32 800 240 167 7,32 4 Դախլեթ-Նուադիբու Նուադիբու 22 300 75 976 3,41 5 Գորգոլ Կաէդի 13 600 248 980 18,31 6 Կուդիմագա Սելիբաբի 10 300 186 697 18,13 7 Խոդ-էշ-Շարկի Նեմա 182 700 275 288 1,51 8 Խոդ-էլ-Գարբի Այուն-էլ-Ատրուս 53 400 219 167 4,10 9 Ինշիրի Ակժուժտ 46 800 11 322 0,24 10 Նուակշոտ Նուակշոտ 1 000 611 883 611,88 11 Տագանտ Տիջիկժա 95 200 61 984 0,65 12 Տիրիս-Զեմմուր Զուէրատ 252 900 53 586 0,21 13 Տրարզա Ռոսո 67 800Նուակշոտ 252 664 3,73 Ընդհանուր 1 030 7002 548 1572,47 +

 Աղբյուրներ 
Հայաստանի հանրագիտարան 

 Ծանոթագրություններ 

Կատեգորիա:Արաբական Լիգայի անդամ երկրներ
Կատեգորիա:Աֆրիկյան միության անդամ երկրներ
Կատեգորիա:Իսլամական հանրապետություններ
Կատեգորիա:ՄԱԿ-ի անդամ երկրներ
Կատեգորիա:Մավրիտանիա
Կատեգորիա:Ունիտար պետություններ
Կատեգորիա:Ֆրանկոֆոնիայի միջազգային կազմակերպության անդամ երկրներ
Կատեգորիա:Ֆրանսախոս երկրներ